KP straks gouer terug | Nuus24
KP straks gouer terug 2012-10-02 12:35
Nuwe rol vir KP
Flower: KP-kwessies is hartseer
KP mik na terugkeer in Februarie
London – Engeland se krieketafrigter, Andy Flower, sê die onenigheid tussen KP Pietersen en die res van die span kan binnekort opgelos word, wat beteken dat die kolwer straks vir die opkomende toer na Indië oorweeg kan word.Pietersen is in onguns by die Engelse bestuurspan sedert hy uit die span geskop is vir "neerhalende" sms-boodskappe wat hy in Augustus aan Suid-Afrikaanse spelers oor Andrew Strauss gestuur het. Na weke van onderhandelings het Flower egter gesê die twis is "besig om tot 'n einde te kom – op 'n positiewe manier, hoop ek."Flower het Dinsdag gesê daar behoort 'n "aankondiging binne 36 uur" oor Pietersen se toekoms te wees, wat beteken dat die Suid-Afrikaansgebore speler straks 'n kontrak sal kry en saam met die res van sy spanmaats na Indië sal vertrek vir die toer wat op 25 Oktober begin."As ons net eers al die formele regsprosedures uit die weg kry, sal ons voortgaan met die krieket," het Flower gesê.Vir die jongste sportnuus volg Nuus24Sport op Twitter.
Lees meer oor: kevin pietersen | engeland krieket VOLGENDE OP NUUS24X